169. ΠΡΟΕΔΡΙΚΟ ΔΙΑΤΑΓΜΑ υπ’ αριθ.529 της 4/6 Οκτ. 1989 (ΦΕΚ Α’ 223) Εγγραφή και φοίτηση αλλοδαπών σε σχολικές μονάδες τεχνικής-επαγγελματικής εκπαίδευσης και Ενιαίων Πολυκλαδικών Λυκείων. Έχοντας υπόψη: 1.Τις διατάξεις των άρθρ. 7 παρ. 5,8 παρ. 9,9 παρ. 9,24 παρ. 2 και 62 παρ. 7 του Νόμ. 1566/1985. 2.Την αριθ. 25/13.4.1989 γνωμοδότηση του Παιδαγωγικού Ινστιτούτου. 3.Την αριθ. 581/1989 γνωμοδότηση του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων, αποφασίζουμε: Σελ. 444,882(γ) Τεύχος 1226-Σελ. 106 Άρθρο μόνο.-1.Στα Τεχνικά –Επαγγελματικά Λύκεια, στα Ενιαία Πολυκλαδικά Λύκεια και στις Τεχνικές – Επαγγελματικές Σχολές της ημεδαπής μπορεί να εγγράφονται και να φοιτούν αλλοδαποί μαθητές με τους παρακάτω όρους και προϋποθέσεις: α.Οι υποψήφιοι για εγγραφή και φοίτηση πρέπει να έχουν προϋποθέσεις σπουδών, αντίστοιχες με τις απαιτούμενες από τις κείμενες διατάξεις για την εγγραφή ημεδαπών στις παραπάνω σχολικές μονάδες. Οι σπουδές αυτές είναι όσες αποκτώνται ύστερα από εννεατή τουλάχιστον βασική εκπαίδευση. Για την αντιστοιχία των τίτλων σπουδών αποφασίζει: 1.Για μαθητές που φέρουν τίτλους σπουδών τεχνικήςεπαγγελματικής κατεύθυνσης, η Διεύθυνση Σπουδών Δευτεροβάθμιας Εκπαίδευσης του Υπουργείου Εθνικής Παιδείας και Θρησκευμάτων ύστερα από γνώμη του αρμόδιου τμήματος του Παιδαγωγικού Ινστιτούτου. 2.Για μαθητές που φέρουν τίτλους σπουδών γενικής κατεύθυνσης, ο προϊστάμενος της οικείας Διεύθυνσης του Γραφείου Δευτεροβάθμιας Εκπαίδευσης. β.Οι υποψήφιοι για εγγραφή και φοίτηση πρέπει να γνωρίζουν την ελληνική γλώσσα σε βαθμό που να επιτρέπει την κατανόηση των διδασκομένων μαθημάτων και την προφορική έκφραση και γραπτή διατύπωση των σκέψεών τους. Για τη διαπίστωση της γνώσης της Ελληνικής γλώσσας, οι υποψήφιοι για εγγραφή υποβάλλονται σε δοκιμασία ενώπιον επιτροπής τριών δημοσίων εκπαιδευτικών. Η επιτροπή συγκροτείται με απόφαση του προϊσταμένου της οικείας Διεύθυνσης, ή γραφείου δευτεροβάθμιας εκπαίδευσης. 3.Ο αριθμός των αλλοδαπών μαθητών που εγγράφονται σε κάθε σχολική μονάδα τεχνικής-επαγγελματικής εκπαίδευσης ή στα Ενιαία Πολυκλαδικά Λύκεια, καθορίζεται για τις δημόσιες σχολικές μονάδες από τον Προϊστάμενο της οικείας διεύθυνσης ή γραφείου δευτεροβάθμιας εκπαίδευσης και για τις ιδιωτικές σχολικές μονάδες από τους ιδιοκτήτες τους, ύστερα από εισήγηση του συλλόγου των διδασκόντων του σχολείου και έγκριση του προϊσταμένου της οικείας διεύθυνσης ή γραφείου δευτεροβάθμιας εκπαίδευσης ο οποίος εξετάζει την επάρκεια και καταλληλότητα, του διδακτηριακού χώρου, καθώς και του εργαστηριακού και λοιπού εξοπλισμού. Στις προαναφερόμενες περιπτώσεις το σύνολο των εγγεγραμμένων αλλοδαπών μαθητών σε κάθε τάξη δε μπορεί να υπερβαίνει το 20% του συνόλου των εγγεγραμμένων ημεδαπών μαθητών στην τάξη αυτή. 4.Η εκπαίδευση αλλοδαπών μαθητών στις δημόσιες σχολικές μονάδες παρέχεται δωρεάν, ενώ στις ιδιωτικές παρέχεται με καταβολή διδάκτρων, που καθορίζονται σύμφωνα με τις κείμενες διατάξεις. 5.Στους αποφοιτώντες από τις σχολικές μονάδες χορηγούνται οι ίδιοι τίτλοι σπουδών προς τους χορηγούμενους σε ημεδαπούς, σύμφωνα με τα οριζόμενα από τις ισχύουσες διατάξεις. 32.Ε.α.167-169 Τεχνικές και Επαγγελματικές Σχολές Μέσης Εκπαίδευσης 